text: Men
  
  publiceret: 2020-12-14 16:44:49+01:00
  Men er en anatolisk månegud, som i de første århundreder e.v.t. vandt en vis udbredelse i Romerrigets østlige dele. Han afbildedes ridende med frygisk hue og månesegl på ryggen. Som bybeskytter og helbredende guddom dyrkedes han overalt i Anatolien. Han omtales også Menotyrannos 'himmelkongen', en titel som findes på mønter, udstedt af de romerske kejsere fra midten af 1. århundrede e.v.t. Indskrifter fundet i Rom viser, at Menotyrannos i 200-tallet blev identificeret med Attis, en anden lilleasiatisk guddom.